**Gazzy Garcia** (sündinud 17. augustil 2000), artistinimega **Lil Pump**, on Ameerika Ühendriikide räppar, produtsent ja laulukirjutaja.

Garcia kogus tuntust tänu oma loole "Gucci Gang", mis sai kolmanda koha USA edetabelis Billboard Hot 100. See on ka tema esimene lugu, mis saavutas plaatinaplaadi staatuse. Ta avaldas oma debüütstuudioalbumi "Lil Pump" 6. oktoobril 2017.

Varajane elu
------------

Gazzy Garcia on sündinud 17. augustil 2000 USA-s Florida osariigis Miamis. Tema isa on pärit Kuubast ja ema Mehhikost.

Kui Garcia oli 13-aastane, tutvustas nõbu talle Omar Pineirot, artistinimega Smokepurpp; lõpuks said neist kaastöölised. Nii Garcia kui Pineiro visati mitmest koolist välja. Seejärel pandi Garcia erivajadustega laste kooli, kuid visati kümnendas klassis ka sealt kakluste tõttu välja.

Karjäär
-------

### 2016. Karjääri algus

Garcia räpikarjäär algas sellest, kui Smokepurpp kirjutas pala ning palus Garcial seda vabastiilis täiustada. Koostööna loodud pala avaldati Garcia debüütsinglina "Lil Pump" 2016. aastal muusika voogedastusplatvormil SoundCloud. Sellele järgnesid peagi singlid "Elementary", "Ignorant", "Gang Shit" ja "DrumStick", igaühel neist on üle kolme miljoni kuulamise.

Garcia lugude edu SoundCloudis teenis talle tunnustuse Lõuna-Florida *underground* räpi maastikul, stiil, mida tuntakse SoundCloudi räpi nime all. Garcia oli kaaspeaesinejaks No Jumperi tuuril 2016. aastal ning esines ka Rolling Loud Festivalil.

### 2017 – praeguseni. Kasvav populaarsus ja "Lil Pump"

2017. aasta alguses andis Garcia välja singlid "D Rose" ja "Boss", millest said suured hitid SoundCloudis, saades kokku 70 miljonit kuulamist. "D Rose" populaarsus viis muusikavideoni, mille produtseeris Chicagos tegutsev režissöör Cole Bennett, tuntud ka oma ettevõtte Lyrical Lemonde järgi. Muusikavideo ilmus YouTube'is 30. jaanuaril 2017 ja on saanud 187 miljonit vaatamist 2020. aasta jaanuari seisuga.

9. juunil 2017, vaid kaks kuud enne oma 17. sünnipäeva, allkirjastas Garcia plaadilepingu Tha Lights Globali ja Warner Bros Recordsiga. Siiski 2018. aasta jaanuaris tunnistati Garcia leping Warner Bros Recordsiga kehtetuks, kuna ta oli allkirjastamise ajal alaealine.

2017. aasta juulis teatas Garcia, et tema debüütalbum on töös ja see tuleb välja augustis. Albumit augustis siiski ei ilmunud, kuid ta andis välja laulu "Gucci Gang", millest sai tema esimene laul, mis jõudis edetabelisse Billboard Hot 100 ja tõusis lausa kolmandale kohale 8. novembril 2017.

6. oktoobril 2017 andis ta välja oma debüütalbumi "Lil Pump" koostöös Smokepurppi, Gucci Mane'i, Lil Yachty, Chief Keefi, Rick Rossi ja 2 Chainziga.

2018. aasta jaanuaris andis Garcia välja loo "I Shyne", mille produtsendiks oli Carnage. Garciast hakkasid huvituma räpparid nagu Gucci Mane ja DJ Khaled.

Albumid
-------

### Stuudioalbumid

* "Lil Pump" (2017)
* "Harvard Dropout" (2018)

Viited
------

1. ↑  "Lil Pump Is Making Beats Now". *PigeonsandPlanes* (inglise). Vaadatud 15.02.2018.
2. ↑  "Lil Pump – Chart History: Billboard Hot 100". *Billboard*. Vaadatud 30.10.2017.
3. ↑  "Gucci Gang now gets platinum certified". *XXL Mag*.
4. ↑ . *Highsnobiety.*
5. ↑  "Smokepurpp & Lil Pump: The Lyrical Lemonade Interview". *Youtube.*
6. ↑  "Look At Me!: The Noisy, Blown-Out SoundCloud Revolution Redefining Rap". *Rolling Stone*. Originaali arhiivikoopia seisuga 11.08.2017. Vaadatud 10.10.2017.
7. ↑  "LIL PUMP". *SoundCloud*. Vaadatud 19.11.2017.
8. ↑  Schwartz, Danny (26.04.2017). "Everything You Need To Know About Lil Pump". *HotNewHipHop*. Vaadatud 15.07.2017.
9. ↑  Berry, Peter A. (18.05.2017). "Chief Keef and Lil Pump Hit the Studio". XXL. Vaadatud 15.07.2017.
10. ↑  Cole Bennett (30. jaanuar 2017), *Lil Pump - D Rose (Shot by @\_ColeBennett\_)*, vaadatud 10.10.2017
11. ↑  "Lil Pump Signs To Warner Bros Records Imprint Tha Lights Global". Originaali arhiivikoopia seisuga 24.01.2018. Vaadatud 19.11.2017.
12. ↑  "Lil Pump Now Free Agent, Contract Voided With Warner Bros". *Billboard*. Vaadatud 15.02.2018.
13. ↑  "Lil Pump Lands His First Song on the Billboard Hot 100 Chart - XXL". *XXL Mag* (inglise). Vaadatud 10.10.2017.
14. ↑  "Early Release! Billboard Hot 100 Top 10 November 18th 2017 Countdown - Official". Vaadatud 19.11.2017.
15. ↑  "Listen to Lil Pump's Self-Titled Debut Album". *XXL Mag.*
16. ↑ . *PigeonsAndPlanes.*
17. ↑  "Gucci Mane Wants to Sign Lil Pump: 'U Name the Price'". *Billboard.*
18. ↑  "DJ Khaled Wants To Sign Lil Pump To We The Best Music". *XXL Mag.*